Cagliari Calcio

El Cagliari Calcio, mejo conosùo come Cagliari, ła ze na sosietà calsìstega itałiana co sede inte ła sità de Cajari. Fondada inte' 1920, ła ze l'ùnega scuadra de ła Sardenja ad aver miłità in Serie A o in Serie B (inte el 2026, el xuga in Serie A).

El ga vinsesto, prima scuadra de'l Mezojorno, el canpionato itałian de Serie A inte'l 1969-1970 dopo aver ciapà ła segonda pozision inte'l 1968-1969. El ga vinsesto el canpionato itałian de Serie B inte'l 2015-2016 e el canpionato itałian de Serie C inte el 1951-1952 . El ga ciapà el 2º posto inte łe finałe co "torneo a l'itałiana" de ła Copa Italia 1968-1969, e le ga vinsesto ła Copa Italia Serie C inte'l 1988-1989. In canpo europeo el ga ciapà i otavi de finałe de Copa Canpioni inte'l 1970-1971 e el ze stà semifinałista de ła Copa UEFA 1993-1994.

El Cagliari el ze al 17º posto so 65 scuadre inte ła clasifega de ła tradision sportiva dei club che i ga zogà in A, al 14º posto inte ła clasifega perpetua e el rezulta anca ła 8ª scuadra d'Itałia par nùmaro de sostenjidori. El zogador sìnboło de'l club, Gigi Riva, el ze el mejo marcador de ła nasionałe itałiana co 35 rede in 42 partìe, e el ze stà par tre volte caocanonier de ła Serie A. Ła formasion sarda ła ze anca, insenbre a Calcio Genoa, Calcio Bologna, Calcio Napoli e Calcio Verona, tra łe sołe scuadre itałiane ad aver vinsesto i canpionati nasionałi de prima, segonda e tersa serie.

 Stazon 2025-2026 

 Serie A 2025-2026 

 Cagliari - Fiorentina 1-1
 Napoli - Cagliari 1-0
 Cagliari - Parma 2-0
 Lecce - Cagliari 1-2
 Cagliari - Inter 0-2
 Udinese - Cagliari 1-1
 Cagliari - Bologna 0-2
 Verona - Cagliari 2-2
 Cagliari - Sassuolo 1-2
 Lazio - Cagliari 2-0
 Como - Cagliari 0-0
 Cagliari - Genoa 3-3
 Juventus - Cagliari 2-1
 Cagliari - Roma 1-0
 Atalanta - Cagliari 2-1
 Cagliari - Pisa
 Torino - Cagliari 
 Cagliari - Milan
 Cremonese - Cagliari

 Storia 
 Orìzene (1902 - 1939) 

La prima partìa reportada da łe croniche ła vien desputada inte'l1902 tra un grupo de studenti cagliartiani e na scuadra di marineri zenoezi, andà in sena a Piazza d'Armi e vinsesta dai łiguri parché pì forti e pì àbiłi. Scuazi oto ani daspò na conpàzene izołana, ła Società Ginnastica Amsicora, ła va Torin par zogar un torneo contro łe pì esperte squadre de'l continente, riusindo a remediar soło pezanti sconfite, anpò cueła espariensa ła buta łe baze par ła creasion de un club calcìstego cagliaritan. El 30 majo 1920 el chirurgo Gaetano Fichera el fonda el "Cagliari Football Club": ła prima gara de ła storia de'l sodałisio cagliaritan ła ze datà 8 setenbre 1920, cuando so'l canpo de'l stadio Stallaggio Meloni i cagliaritani i afronta e i bate ła Torres. El novo nato club drioman el ciapa parte a'l "Torneo Sardo" desputà contro ła Torres, l'Ilva Maddalena e l'Eleonora d'Arborea. El Cagliari, soto ła guida de l'ałenador-zogador Giorgio Mereu, el se inpone vitoriozamente so łe altre conpàzene. Mereu, de profesion avocato, drioman el deventa el novo presidente de'l Cagliari sucedendoghe a Fichera. Inte'l 1926 el Cagliari el indosa pa'ła prima volta ła diviza co i cołori roso e blé. Inte ła segonda metà dei ani 1920, drio de na łonga crize finansiari, ła sosietà ła vien reorganizada da l'ałora podestà de ła sità Vittorio Tredici e da l'avocato Carlo Costa Marras: A vien desidesto de doparar zogadori non izołani (miłitari e non), provenienti da'l resto d'Itałia. Inte'l 1925 ła scuadra ła canbia inpianto e ła se trasferise a'l Campo di via Pola. Inte'l 1928 ła guida de ła scuadra ła ghe vien afidà a l'ałenador ungareze Róbert Winkler, el cuało el se dezinpenja anca cofà portier o sentrocanpista.

El primo torneo ofisiałe a cui el Cagliari el se iscrive el ze ła Divizion Meridionałe, inte'l ziron łasiałe-unbro. La scuadra ła razonze łe finałe, ma ła perde contro ,  e Foggia. Daspò el 5º posto de'l 1930, riva Ernest Erbstein, altro ałenador ungareze ma de stansa inte ła penizoła za da arcuanti ani, e co łu so ła banca el Cagliari el vinse el ziron F de Prima Divizion e el pol cusì aceder par ła prima volta a'l canpionato de Serie B.

A cauza, parò, de ła mancansa de resorse finansiarie, la sosietà  ła ze obligada a cédar i só tochi mejo, tra cui propio Erbstein. L'ano sucesivo Al ze ełeto presidente Aldo Pacca, ma ła sosietà ła fałise: inte'l 1935, retroceso so'l canpo in C, el Cagliari el se desfa a cauza de tanti debiti. Da łe só sénare nase l'"Unione Sportiva Cagliari", che ła ciapa l'eredità sportiva de ła vecia sosietà, repartindo da'l  Canpionato Rejonałe Sardo. Inte'l 1937 el club se iscrive a'l canpionato de Serie C, sfiorando par poco ła retrocesion. Inte'l 1938, l'ałora presidente Mario Benditelli el reciama a ła guida de ła scuadra Winkler, portando i rosoblé a'l cuinto posto. Inte'l 1939, dopo el segondo adio de Winkler, ła scuadra  ła se pozisiona a'l sesto posto grasie a'l sentrocanpista Mariolino Congiu, che'l dezvolze el roło de zogador-ałenador, prima che ła segonda guera mondiałe ła ferme i canpionati de calcio. L'atividà ła sevita co tornei a caratar rezonałe, inte'l fratenpo Banditelli el zbandona ła sosietà.

 Notasion 

 Altri projeti 

 Linganbi foresti 

Categoria:Serie A
Categoria:Scuadre de bałon tałiane
Categoria:Pàjine co erori inte łe nòde